**ΦΥΛΛΟ ΕΡΓΑΣΙΑΣ (ΠΑΡΑΓΡΑΦΟΣ) ΟΝΟΜΑ: ………………………………………….…..**

**Να αναγνωρίσετε τα δομικά στοιχεία των παραγράφων.**

***Τα επαγγέλματα στα οποία μπορεί να εφαρμοστεί η τηλεργασία είναι πολλά*.** Στις τράπεζες εξυπηρετούνται με το σύστημα on-line οι εμπορικές συναλλαγές, αποφεύγεται έτσι η χρονοβόρα αναμονή και διευκολύνονται οι οικονομικές δοσοληψίες. **Επίσης,** οι προγραμματιστές, οι γραφίστες, οι λογιστές και οι αναλυτές στατιστικών δεδομένων οργανώνουν τις δραστηριότητές τους με ευχέρεια, ανεξάρτητα από τις γεωγραφικές αποστάσεις και ανταποκρίνονται με επιτυχία στο σύγχρονο ανταγωνιστικό πνεύμα. ***Με την τηλεργασία, λοιπόν, δημιουργούνται νέα δεδομένα στο σύγχρονο απαιτητικό εργασιακό χώρο.***

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………

Η παράδοση δε σημαίνει απαραίτητα οπισθοδρόμηση. Είναι μια λέξη δυναμική και όχι στατική. Με την παράδοση δεν εννοούμε μόνο τη συντήρηση, το παλιό, αλλά και τη μεταβίβαση των πολιτιστικών αγαθών από την προηγούμενη γενιά στην επόμενη, δηλ. κληρονομιά. Γι’ αυτό ο όρος παράδοση σημαίνει ταυτόχρονα δύο πράγματα: ό,τι κρατούμε και ό,τι προσθέτουμε. Κρατούμε πάντα αυτά που έχουμε κληρονομήσει από τους προηγούμενους και προσθέτουμε αυτά που δημιουργούμε. Άρα η παράδοση είναι σφάλμα να ταυτίζεται με την οπισθοδρόμηση και τη στατικότητα, αντίθετα θέτει τις βάσεις της πολιτιστικής κληρονομιάς.

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………

Τους αοιδούς τους διαδέχτηκαν οι ραψωδοί, οι οποίοι όμως είχαν αρκετές διαφορές από τους πρώτους. Οι ραψωδοί σε αντίθεση με τους αοιδούς δε δημιουργούσαν δικά τους έργα, αλλά απομνημόνευαν και απάγγελναν τα παλιότερα έπη και κυρίως τα ομηρικά. Ακόμη δεν τραγουδούσαν τα έπη συνοδεύοντας το τραγούδι τους με τη μουσική υπόκρουση της φόρμιγγας όπως παλιότερα οι αοιδοί, αλλά τα απάγγελναν με ρυθμό.

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………

Παρότι τα δημοτικά τραγούδια παρουσιάζουν μεγάλο θεματικό πλούτο, μπορούμε ωστόσο να τα χωρίσουμε σε τρεις μεγάλες κατηγορίες. Στην πρώτη κατηγορία κατατάσσουμε τα τραγούδια που αναφέρονται στις διάφορες εκδηλώσεις της ζωής (της αγάπης, νυφιάτικα, νανουρίσματα, παιδικά, κάλαντα, αποκριάτικα και άλλα εορταστικά, τραγούδια της ξενιτιάς, μοιρολόγια, γνωμικά, τραγούδια της δουλειάς. Στη δεύτερη κατηγορία ανήκουν τα ιστορικά τραγούδια, δηλαδή αυτά που δημιουργήθηκαν εξαιτίας ενός ιστορικού γεγονότος, όπως είναι τα ακριτικά ή τα κλέφτικα. Στην Τρίτη κατηγορία τοποθετούμε τις παραλογές.

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………

Το ποδόσφαιρο είναι, κατά γενική παραδοχή, ο βασιλιάς των σπορ.

Παιχνίδι με υψηλή αισθητική, που παράγεται από τη χορογραφία της σύγκρουσης - πότε αυθόρμητης, πότε προσχεδιασμένης - δύο ομάδων πάνω σε πράσινο γκαζόν. Θέαμα για γερά νεύρα. Τα σοκ των φάσεων διαδέχονται συνεχώς το ένα το άλλο. Ένας θεατής, σύμφωνα με άλλες μετρήσεις, μπορεί να νιώσει στα ενενήντα λεπτά ενός παιχνιδιού περισσότερες συγκινήσεις, από ό,τι σε πολλά χρόνια εκτός γηπέδου. Υποκειμενικά ζει έτσι 2,3 περισσότερες ζωές. Η θεά μπάλα κάνει και τον ίδιο αθάνατο.

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………

Ο Σωκράτης μπορεί να συγκριθεί με τον Χριστό.

Και οι δυο δεν έγραψαν τίποτα. Ό,τι γνωρίζουμε για τον Σωκράτη, το γνωρίζουμε από τον Πλάτωνα και ό,τι ξέρουμε για τον Χριστό, από τους μαθητές του. Ένας ευρύς κύκλος μαθητών περιστοίχιζε και τους δύο. Κήρυξαν και οι δύο την ανεξιθρησκία και την Αλήθεια και καταδικάστηκαν σε θάνατο, αφού πέρασαν δικαστήριο. Τέλος, συγχώρεσαν τους εκτελεστές τους, γιατί από άγνοια έκαναν ό,τι έκαναν.

Κι αυτή είναι η αληθινή αγάπη...

Θεματική πρόταση: ……………………………….……………………………………………………………

Λεπτομέρειες: ………………………………………..…………………………………………………………

Πρόταση Κατακλείδα: …………………………………………………………………………………………

Συνδετικές λέξεις : …………………………………………………………………………..…………………